Stylish klima-uređaj – izveštaj za štampu

**Daikin lansira Stylish klima-uređaj – kombinaciju inovacije i kreativnosti**

Tokom marta 2018. godine, Daikin Europe N.V. će lansirati Stylish, novi zidni klima-uređaj potpuno novog dizajna i jedinstvenih karakterisitika. Većina potrošača danas traži klimatizacioni sistem koji objedinjuje vrhunski učinak i vrhunski dizajn. Stylish u tom pogledu pogađa direktno u metu. U skladu sa svojim imenom, ovaj elegantni uređaj ulepšava enterijer prostorije, pri čemu nudi vrhunski učinak i efikasnost.


**Maksimalna efikasnost**

Izuzetan učinak razlikuje Stylish klima-uređaj od sličnih proizvoda drugih konkurenata: On ostvaruje najveću efikasnost među proizvodima visokog estetskog dizajna i postiže energetsku klasu A+++ \* i za grejanje i za hlađenje. Zahvaljujući najnovijoj koncepciji svojih komponenti, Stylish postaje jedan od klima-uređaja najveće energetske efikasnost koji trenutno postoje na tržištu.I ne samo to, uz najveću energetsku efikasnost, rashladni fluid R-32 garantuje i najmanji negativan ekološki uticaj.

**Inteligentan i efikasan dizajn**

Stylish klima-uređaj je šarmantan i diskretan: On meri svega 798 (š) x 189 (d) x 295 (v) mm, što ga čini najtanjom i najkompaktnijom unutrašnjom jedinicom unutar svog tržišnog segmenta. Korisnici mogu da biraju između tri različite boje: bele, srebrne i boje abonosa. U toku radnog režima, spoljni poklopac se pomera paralelno sa kućištem i savršeno se uklapa u enterijer svake prostorije. Ova funkcija povećava efikasnost uređaja dok istovremeno održava njegov moderan, diskretan izgled. Zaobljeni uglovi doprinose ukupnom estetskom izgledu.

**Bliži pogled na unutrašnjost Stylish klima-uređaja i primenjenu tehnologiju**



Stylish klima-uređaj koristi **novu koncepciju ventilatora** u cilju postizanja veće energetske efikasnosti uz nizak nivo zvuka.


Kako bi se postigla veća energetska efikasnost, Daikin je koncipirao novi ventilator koji efikasno funkcioniše u okviru malih dimenzija Stylish klima-uređaja. Ventilator i izmenjivač toplote u kooperaciji ostvaruju vrhunski energetski učinak, pri čemu prouzrokuju nivo zvuka koji je za uho prisutnih osoba praktično nečujan.


Rasprostiranje zvuka i sniženje buke, zahvaljujući novoj koncepciji ventilatora.

Stylish klima-uređaj kombinuje privlačne forme sa izuzetnim karakteristikama: vrhunska kontrola brzine protoka vazduha, uz kontrolu hlađenja i vlažnosti, garantuje prijatno strujanje vazduha širom prostorije.

**Optimalan protok vazduha u cilju savršenog komfora**

Stylish klima-uređaj koristi specijalno koncipirana krilca kako bi se kreirao Koanda efekat, čime se postiže optimalan protok vazduha i prijatna unutrašnja klima. Korišćenjem specijalno projektovanih krilaca, bolja koncentracija protoka vazduha omogućuje bolju raspodelu temperature širom čitave prostorije. Ovo funkcioniše na sledeći način: Stylish klima-uređaj određuje šemu protoka vazduha zavisno od toga da li prostoriju treba zagrevati ili hladiti. Kada je Stylish klima-uređaj u režimu grejanja, dva krilca usmeravaju vazduh direktno naniže (vertikalni protok vazduha). U toku režima hlađenja, krilca guraju vazduh naviše (ka tavanici). Kreiranjem dve različite šeme protoka vazduha, Stylish klima-uređaj sprečava promaju i pruža prisutnim osobama stabilniju i komforniju temperaturu prostorije.





U gornjem delu je prikazan primer Koanda efekta u režimu hlađenja (ka tavanici), dok donja slika prikazuje Koanda efekat u režimu grejanja (vertikalni protok vazduha).

**Mrežni senzor „inteligentno oko” održava stabilnu temperaturu prostorije**

Stylish klima-uređaj korisiti mrežni senzor „inteligentno oko” da bi ustanovio površinsku temperaturu prostorije i kreirao komforniju unutrašnju klimu.

Pošto ustanovi trenutnu temperaturu prostorije, mrežni senzor „inteligentno oko” prvo razvodi vazduh širom prostorije a onda se prebacuje na šemu putem koje se direktno greje ili hladi vazduh u područjima koja to zahtevaju.

Mrežni senzor „inteligentno oko” meri površinsku temperaturu prostorije tako što je deli u mrežu sa 64 kvadranta.

**Sveukupni komfor zahvaljujući kontroli klime i vlažnosti**

Komfor se ne odnosi isključivo na temperaturu ili na kvalitet unutrašnjeg vazduha; on takođe podrazumeva i vlažnost vazduha. Stylish klima-uređaj koristi nekoliko različitih parametara da bi automatski podesio ventilator i kompresore i time ostvario najbolju ravnotežu između temperature i vlažnosti prostorije. Kontrola putem inverterske tehnologije se koristi da bi se postigao intenzitet hlađenja i temperatura regulisala sa preciznošću od 0,5 stepeni. Na taj način, temperatura i vlažnost prostorije se konstantno održavaju na prijatnom nivou.

**Svež, čist vazduh**

Stylish klima-uređaj koristi Flash Streamer tehnologiju za uklanjanje čestica nečistoće, alergena i neprijatnih mirisa sa unutrašnje jedinice, čime se obezbeđuje unutrašnji vazduh najvišeg kvaliteta.

Koncipiran tako da ostvari prvoklasan komfor, učinak i efikasnost, Stylish klima-uređaj je elegantno i diskretno klimatizaciono rešenje koje stoji na raspolaganju u više različitih boja i tekstura, tako da se jednostavno uklapa u svaku prostoriju.

**Inteligentno i jednostavno upravljanje**

Sa Daikin onlajn kontrolerom, koji je sada standardna funkcija, serija Stylish klima-uređaja se može u potpunosti kontrolisati putem pametnog telefona – bez obzira gde se nalazite. Sve što vam je potrebno za kreiranje savršene klime kod kuće su Wlan veza i besplatna aplikacija za Daikin onlajn kontroler. Ova aplikacija, koja doprinosi izuzetnoj efikasnosti Stylish klima-uređaja, vam pruža informacije o energetskoj potrošnji vašeg uređaja.

**Predstavljamo vam Daikin Europe N.V.**

Daikin Europe N.V. je jedan od najvažnijih evropskih proizvođača u domenu klimatizacije, toplotnih pumpi i rashladne opreme, sa oko 5500 zaposlenih širom Evrope i 10 velikih proizvodnih objekata baziranih u Belgiji, Češkoj Republici, Nemačkoj, Italiji, Turskoj i Velikoj Britaniji.

Daikin je svuda u svetu poznat po svom pionirskom pristupu u procesu razvoja proizvoda, kvalitetu bez premca i raznovrsnosti svojih integrisanih rešenja. Sa preko 90 godina iskustva na polju dizajna i proizvodnje tehnoloških rešenja za grejanje i hlađenje, Daikin je lider na tržištu tehnologije toplotnih pumpi.

[**www.daikin.eu**](http://www.daikin.eu/)

\* za klase 20-35. LOT 10: kategorije energetskih nivoa od A+++ do D